આજકાલ સોશિયલ મીડિયામાં ફેક ન્યુઝ અને જુઠાણાઓની ભરમાર ચાલી રહી છે.સતાપક્ષ સામે અસંતોષ ઉભો કરવા માટે વિરોધપક્ષો દ્વારા જાતજાતના ખોટાં સમાચારો ઉભા કરી તેનો ફેલાવો કરવામાં આવે છે.આ ખોટાં ન્યુઝ એવી રીતે રજુ કરવામાં આવે કે ગામડાંના તથા શહેરનાં સીધાસાદા લોકો તેને સાચાં માની બેસે છે.આ બધું કરવા માટે કરોડો રૂપિયાનો ખર્ચો કરવામાં આવે છે.જુઠાણાના મેન્યુફેક્ચરિંગ અને માર્કેટિંગ માટે પ્રોફેશનલ્સ લોકોને ઉંચો પગાર ચુકવવામાં આવે છે.તાજેતરમાં જ ઓક્સફોર્ડ યુનીવર્સીટીના નિષ્ણાંતોએ રજુ કરેલા સંશોધનપત્ર મુજબ ‘ભારતમાં સોશિયલ મીડિયા દ્વારા ફેક ન્યુઝ ફેલાવવાનો કારોબાર દુનિયાનાં બીજા દેશો કરતા સૌથી વધુ ફૂલ્યો ફાલ્યો છે.ભારત એ ૨૦૦ મિલિયનથી પણ વધુ વોટ્સેપ યુઝર્સ ધરાવતો દેશ છે.તેથી રાજકીયપક્ષો દ્વારા તેને જ ટારગેટ કરવામાં આવે છે.’